als_Latn dik_Latn sag_Latn
13 qershor 2013
Në zbatim të planit të aktiviteteve të bashkëpunimit ushtarak dypalësh me Malin e Zi për vitin 2013, nga data 3 - 7 qershor 2013, u zhvillua aktiviteti për dhënie eksperience pranë shtabit të Komandës së Forcës Detare të Malit të Zi, në Tivar. Në këtë aktivitet, FD shqiptare u përfaqësua nga kapiten lejtnant, Dorian Tola. Tema e aktivitetit ishte procesi i vendimmarrjes ushtarake dhe planëzimi operacional detar sipas NATO. Në aktivitet morën pjesë 10 oficerë, anëtarë shtabi të degës së operacioneve dhe stërvitjes, komandantë grupi anijesh, komandantë anijesh si dhe oficerë të rinj.
Në ditën e parë dhe të dytë të aktivitetit u zhvilluan tema për procesin e vendimmarrjes ushtarake, cilësitë e procesit, hapat që ndiqen, referencat kombëtare dhe ndërkombëtare si dhe eksperienca e Forcës tonë Detare në aplikimin e procesit të vendimmarrjes ushtarake gjatë planëzimit të operacioneve detare. Eksperienca e FD shqiptare në këtë kuadër tërhoqi vëmendje dhe ngjalli diskutime të ndërsjella.
Ditën e tretë u zhvillua tema për planëzimin operacional detar të NATO. Pjesëmarrësit u njohën me mënyrën e planëzimit operacional sipas Direktivës së Planëzimit të Operacioneve Detare të NATO. Më pas, u prezantuan shembuj planëzimi operacional marrë nga stërvitje detare të NATO.
Në fund të aktivitetit u organizua një takim për shkëmbim mendimesh lidhur me zhvillimin e FD të dy vendeve respektive. Përfaqësuesi i FD shqiptare, kapiten lejtnant Dorian Tola bëri një prezantim për Forcën Detare shqiptare. Duhet theksuar se FD malazeze sapo ka marrë me ligj misionin e Rojës Bregdetare dhe është në kuadër të organizimit të saj për të kryer këtë mision. Gjithashtu, FD malazeze është duke ngritur një Qendër Operacionale Detare Ndërinstitucionale të ngjashme me QNOD tonë, me ndryshimin që është QOD e FD me pjesëmarrjen e koordinatorëve nga agjencitë e tjera. FD malazeze insistoi që aktivitetet e dhënies së eksperiencës nga ana e FD shqiptare të vazhdojnë duke përfshirë tema për Rojën Bregdetare, funksionimin e QNOD, procesionin e hyrjes në NATO, planëzimin operacional, zhvillimin e një CPX, etj.
Gjatë qëndrimit, komandanti i FD të Malit të Zi, Kap.Rang.I-rë, Darko Vuković priti në një takim të veçantë kapiten lejnant Dorian Tole, në të cilën nënvizoi marrëdhëniet e mira që ekzistojnë ndërmjet vendeve tona, rëndësinë e bashkëpunimit në mjedisin detar si vende fqinje dhe falënderimet e tij për realizimin e këtij aktiviteti të rëndësishëm për FD të Malit të Zi.
als_Latn als_Latn als_Latn als_Latn als_Latn als_Latn